# Il-Ġurnal Uffiċjali C 55A/14 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 55A |
| | |
| Edizzjoni bil-Malti | Informazzjoni u Avviżi | Volum 6614 ta' Frar 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 55A

Edizzjoni bil-Malti

Informazzjoni u Avviżi

Volum 6614 ta' Frar 2023

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2023/C 55 A/01 | L-Aġenzija tal-Unjoni Ewropea għad-Drittijiet Fundamentali (European Union Agency for Fundamental Rights, FRA) — Pubblikazzjoni ta’ post vakanti għall-funzjoni ta’ Direttur (Aġent Temporanju — Grad AD 14) — COM/2023/20091 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2023/C 55 A/01

L-Aġenzija tal-Unjoni Ewropea għad-Drittijiet Fundamentali (European Union Agency for Fundamental Rights, FRA) — Pubblikazzjoni ta’ post vakanti għall-funzjoni ta’ Direttur (Aġent Temporanju — Grad AD 14) — COM/2023/20091

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 14.2.2023 | MT | Il-Ġurnal Uffiċjali tal-Unjoni Ewropea | CA 55/1 |
| --- | --- | --- | --- |

14.2.2023

MT

Il-Ġurnal Uffiċjali tal-Unjoni Ewropea

CA 55/1

---

L-Aġenzija tal-Unjoni Ewropea għad-Drittijiet Fundamentali (European Union Agency for Fundamental Rights, FRA)

Pubblikazzjoni ta’ post vakanti għall-funzjoni ta’ Direttur

(Aġent Temporanju — Grad AD 14)

COM/2023/20091

(2023/C 55 A/01)

Min aħna

L-Aġenzija tal-Unjoni Ewropea għad-Drittijiet Fundamentali (FRA) hija waħda mill-aġenziji deċentralizzati tal-UE, li ġiet stabbilita permezz tar-Regolament tal-Kunsill (KE) Nru 168/2007 (1) fil-15 ta’ Frar 2007 (“ir-Regolament”).

L-objettiv tal-FRA huwa li tipprovdi assistenza u għarfien espert relatat mad-drittijiet fundamentali lill-Istituzzjonijiet, il-korpi, l-uffiċċji u l-aġenziji rilevanti tal-Unjoni Ewropea u l-Istati Membri tagħha meta jimplimentaw id-dritt tal-Unjoni. L-Aġenzija għandha rwol ta’ appoġġ u tinforma l-politiki ta’ dawk li jieħdu d-deċiżjonijiet fl-UE fil-qasam tad-drittijiet fundamentali. Dan il-kompitu jinkludi primarjament riċerka bbażata fuq l-evidenza dwar l-implimentazzjoni effettiva tal-Karta tad-Drittijiet Fundamentali tal-Unjoni Ewropea.

Fit-twettiq tal-kompiti tagħha, l-Aġenzija tirreferi għad-drittijiet fundamentali kif definiti fl-Artikolu 6 tat-Trattat dwar l-Unjoni Ewropea. Il-kompiti ewlenin tal-Aġenzija jinkludu:

| (a) | il-ġbir, l-analiżi u t-tixrid ta’ informazzjoni u data oġġettivi, affidabbli u kumparabbli; |
| --- | --- |

(a)

il-ġbir, l-analiżi u t-tixrid ta’ informazzjoni u data oġġettivi, affidabbli u kumparabbli;

| (b) | il-formulazzjoni ta’ konklużjonijiet u opinjonijiet dwar suġġetti tematiċi speċifiċi; |
| --- | --- |

(b)

il-formulazzjoni ta’ konklużjonijiet u opinjonijiet dwar suġġetti tematiċi speċifiċi;

| (c) | il-pubblikazzjoni ta’ rapport annwali dwar kwistjonijiet tad-drittijiet fundamentali koperti mill-oqsma ta’ attività tal-Aġenzija, rapport annwali dwar l-attivitajiet u r-rapporti tematiċi tagħha; |
| --- | --- |

(c)

il-pubblikazzjoni ta’ rapport annwali dwar kwistjonijiet tad-drittijiet fundamentali koperti mill-oqsma ta’ attività tal-Aġenzija, rapport annwali dwar l-attivitajiet u r-rapporti tematiċi tagħha;

| (d) | l-iżvilupp ta’ strateġija ta’ komunikazzjoni u l-promozzjoni ta’ djalogu mas-soċjetà ċivili, sabiex tqajjem għarfien pubbliku dwar drittijiet fundamentali u tinforma b’mod attiv dwar ħidmitha. |
| --- | --- |

(d)

l-iżvilupp ta’ strateġija ta’ komunikazzjoni u l-promozzjoni ta’ djalogu mas-soċjetà ċivili, sabiex tqajjem għarfien pubbliku dwar drittijiet fundamentali u tinforma b’mod attiv dwar ħidmitha.

Mill-istabbiliment tagħha, il-FRA bniet reputazzjoni eċċellenti bħala aġenzija li tipprovdi rapporti, studji u pariri ta’ kwalità għolja bbażati fuq il-fatti fil-qasam tad-drittijiet fundamentali. Il-FRA regolarment tirċievi attenzjoni pubblika u tal-midja wiesgħa u d-direttur tagħha regolarment jiġi mistieden jippreżenta l-ħidma tagħha lill-Kunsill tal-Unjoni Ewropea u lill-Parlament Ewropew. Hija tipprovdi firxa wiesgħa ta’ rapporti u stħarriġiet, bħal pereżempju r-Rapport dwar id-Drittijiet Fundamentali 2022 (2) jew il-Manwal dwar il-liġi Ewropea relatata mad-drittijiet tat-tfal (3), kif ukoll opinjonijiet fuq talba tal-Istituzzjonijiet tal-UE. Il-105 membru tal-persunal tal-Aġenzija jinkludu esperti legali, xjenzjati politiċi u soċjali, statistiki kif ukoll esperti tal-komunikazzjoni u tan-networking. Il-baġit annwali tagħha fl-2022 ammonta għal kważi EUR 25 miljun. Għal aktar informazzjoni jekk jogħġbok żur is-sit web tal-FRA: http://fra.europa.eu/mt

X’qegħdin nipproponu

Id-Direttur imexxi u jiggwida lill-Aġenzija:

| (a) | fit-twettiq tal-kompiti msemmija fl-Artikolu 4 tar-Regolament, b’mod partikolari t-twettiq ta’ riċerka xjentifika, stħarriġ, studji preparatorji, studji tal-fattibbiltà, il-pubblikazzjoni ta’ opinjonijiet dwar suġġetti speċifiċi għall-Istituzzjonijiet tal-Unjoni u l-Istati Membri meta jimplimentaw id-dritt tal-Unjoni kif ukoll rapport annwali dwar kwistjonijiet tad-drittijiet fundamentali koperti mill-qasam tal-attività tal-Aġenzija; |
| --- | --- |

(a)

fit-twettiq tal-kompiti msemmija fl-Artikolu 4 tar-Regolament, b’mod partikolari t-twettiq ta’ riċerka xjentifika, stħarriġ, studji preparatorji, studji tal-fattibbiltà, il-pubblikazzjoni ta’ opinjonijiet dwar suġġetti speċifiċi għall-Istituzzjonijiet tal-Unjoni u l-Istati Membri meta jimplimentaw id-dritt tal-Unjoni kif ukoll rapport annwali dwar kwistjonijiet tad-drittijiet fundamentali koperti mill-qasam tal-attività tal-Aġenzija;

| (b) | it-tħejjija u l-implimentazzjoni tad-dokument ta’ programmazzjoni tal-Aġenzija; |
| --- | --- |

(b)

it-tħejjija u l-implimentazzjoni tad-dokument ta’ programmazzjoni tal-Aġenzija;

| (c) | il-komunikazzjoni mal-pubbliku fir-rigward tal-kwistjonijiet kollha fi ħdan il-missjoni tal-FRA; |
| --- | --- |

(c)

il-komunikazzjoni mal-pubbliku fir-rigward tal-kwistjonijiet kollha fi ħdan il-missjoni tal-FRA;

| (d) | il-kooperazzjoni ma’ organizzazzjonijiet governattivi u korpi pubbliċi kompetenti fil-qasam tad-drittijiet fundamentali fl-Istati Membri, inklużi istituzzjonijiet nazzjonali tad-drittijiet tal-bniedem u Uffiċjali ta’ Kollegament Nazzjonali; |
| --- | --- |

(d)

il-kooperazzjoni ma’ organizzazzjonijiet governattivi u korpi pubbliċi kompetenti fil-qasam tad-drittijiet fundamentali fl-Istati Membri, inklużi istituzzjonijiet nazzjonali tad-drittijiet tal-bniedem u Uffiċjali ta’ Kollegament Nazzjonali;

| (e) | il-kooperazzjoni ma’ organizzazzjonijiet fil-livell internazzjonali, inkluż il-Kunsill tal-Ewropa, in-Nazzjonijiet Uniti u l-Organizzazzjoni għas-Sigurtà u l-Kooperazzjoni fl-Ewropa (OSKE); |
| --- | --- |

(e)

il-kooperazzjoni ma’ organizzazzjonijiet fil-livell internazzjonali, inkluż il-Kunsill tal-Ewropa, in-Nazzjonijiet Uniti u l-Organizzazzjoni għas-Sigurtà u l-Kooperazzjoni fl-Ewropa (OSKE);

| (f) | il-kooperazzjoni mas-Soċjetà Ċivili, inkluż permezz tal-koordinazzjoni tal-Pjattaforma tad-Drittijiet Fundamentali; |
| --- | --- |

(f)

il-kooperazzjoni mas-Soċjetà Ċivili, inkluż permezz tal-koordinazzjoni tal-Pjattaforma tad-Drittijiet Fundamentali;

| (g) | l-implimentazzjoni ta’ proċeduri effettivi ta’ monitoraġġ u evalwazzjoni relatati mal-prestazzjoni tal-Aġenzija rigward l-objettivi tagħha skont standards professjonalment rikonoxxuti. |
| --- | --- |

(g)

l-implimentazzjoni ta’ proċeduri effettivi ta’ monitoraġġ u evalwazzjoni relatati mal-prestazzjoni tal-Aġenzija rigward l-objettivi tagħha skont standards professjonalment rikonoxxuti.

| (h) | il-kwistjonijiet kollha tal-persunal, u b’mod partikolari l-eżerċizzju tas-setgħat fir-rigward tal-persunal kif stabbilit fl-Artikolu 24(2) tar-Regolament; |
| --- | --- |

(h)

il-kwistjonijiet kollha tal-persunal, u b’mod partikolari l-eżerċizzju tas-setgħat fir-rigward tal-persunal kif stabbilit fl-Artikolu 24(2) tar-Regolament;

| (i) | l-implimentazzjoni tal-baġit tal-Aġenzija, f’konformità mal-Artikolu 21 tar-Regolament; |
| --- | --- |

(i)

l-implimentazzjoni tal-baġit tal-Aġenzija, f’konformità mal-Artikolu 21 tar-Regolament;

| (j) | it-twettiq tad-dmirijiet ta’ uffiċjal tal-awtorizzazzjoni, f’konformità mad-dispożizzjonijiet rilevanti kollha tad-dritt tal-UE (4) u |
| --- | --- |

(j)

it-twettiq tad-dmirijiet ta’ uffiċjal tal-awtorizzazzjoni, f’konformità mad-dispożizzjonijiet rilevanti kollha tad-dritt tal-UE (4) u

| (k) | it-teħid ta’ kwalunkwe azzjoni oħra meħtieġa biex jiġi żgurat li l-aġenzija topera b’mod effiċjenti u f’konformità mar-Regolament kif ukoll kwalunkwe dispożizzjoni rilevanti oħra tad-dritt tal-UE. |
| --- | --- |

(k)

it-teħid ta’ kwalunkwe azzjoni oħra meħtieġa biex jiġi żgurat li l-aġenzija topera b’mod effiċjenti u f’konformità mar-Regolament kif ukoll kwalunkwe dispożizzjoni rilevanti oħra tad-dritt tal-UE.

Id-Direttur għandu jwettaq il-kompiti tiegħu b’mod indipendenti. Id-Direttur huwa r-rappreżentant legali tal-FRA li huwa responsabbli għall-ġestjoni tal-attivitajiet tiegħu lill-Bord tat-Tmexxija (5). Id-Direttur jista’ jissejjaħ fi kwalunkwe ħin mill-Parlament Ewropew jew mill-Kunsill biex jattendi seduta ta’ smigħ dwar kwalunkwe kwistjoni b’rabta mal-attivitajiet tal-Aġenzija, b’mod partikolari sabiex jippreżenta l-ħidma tal-FRA fuq suġġetti speċifiċi.

Deskrizzjoni aktar dettaljata tal-kompiti tinsab fl-Artikolu 15 tar-Regolament.

X’qegħdin infittxu (il-kriterji tal-għażla)

Il-kandidati jenħtieġ li jkollhom:

Ħiliet ta’ maniġment

| — | Kapaċità li jmexxu u jimmaniġġjaw timijiet bi sfondi multidixxiplinari fil-livell ta’ maniġment superjuri u li jimmotivaw lill-persunal lejn livelli elevati ta’ prestazzjoni; |
| --- | --- |

—

Kapaċità li jmexxu u jimmaniġġjaw timijiet bi sfondi multidixxiplinari fil-livell ta’ maniġment superjuri u li jimmotivaw lill-persunal lejn livelli elevati ta’ prestazzjoni;

| — | Ġudizzju sod u suċċess ippruvat f’kariga maniġerjali, b’mod partikolari l-kapaċità li jistabbilixxu u jilħqu l-objettivi; |
| --- | --- |

—

Ġudizzju sod u suċċess ippruvat f’kariga maniġerjali, b’mod partikolari l-kapaċità li jistabbilixxu u jilħqu l-objettivi;

| — | Esperjenza fir-riżorsi finanzjarji u l-ġestjoni tal-baġit. |
| --- | --- |

—

Esperjenza fir-riżorsi finanzjarji u l-ġestjoni tal-baġit.

Ħiliet u esperjenza speċjalizzati

| — | Għarfien fil-fond u esperjenza ppruvata fi kwistjonijiet li jikkonċernaw ir-rispett u l-promozzjoni tad-drittijiet fundamentali jew tad-drittijiet tal-bniedem, f’kuntesti nazzjonali u internazzjonali; |
| --- | --- |

—

Għarfien fil-fond u esperjenza ppruvata fi kwistjonijiet li jikkonċernaw ir-rispett u l-promozzjoni tad-drittijiet fundamentali jew tad-drittijiet tal-bniedem, f’kuntesti nazzjonali u internazzjonali;

| — | Għarfien tajjeb tal-leġiżlazzjoni tal-UE, inkluża l-Karta tad-Drittijiet Fundamentali tal-Unjoni Ewropea, u l-politiki rilevanti fil-kuntest tal-protezzjoni u l-promozzjoni tad-Drittijiet Fundamentali; |
| --- | --- |

—

Għarfien tajjeb tal-leġiżlazzjoni tal-UE, inkluża l-Karta tad-Drittijiet Fundamentali tal-Unjoni Ewropea, u l-politiki rilevanti fil-kuntest tal-protezzjoni u l-promozzjoni tad-Drittijiet Fundamentali;

| — | Fehim tajjeb tal-Istituzzjonijiet tal-UE, kif joperaw u kif jaħdmu bejniethom; għarfien addizzjonali ta’ organizzazzjonijiet internazzjonali oħra jitqies bħala vantaġġ; |
| --- | --- |

—

Fehim tajjeb tal-Istituzzjonijiet tal-UE, kif joperaw u kif jaħdmu bejniethom; għarfien addizzjonali ta’ organizzazzjonijiet internazzjonali oħra jitqies bħala vantaġġ;

| — | Esperjenza fit-twettiq u/jew fl-amministrazzjoni ta’ riċerka xjentifika rilevanti (inklużi, pereżempju, studji postgradwatorji/PhD) titqies bħala vantaġġ. |
| --- | --- |

—

Esperjenza fit-twettiq u/jew fl-amministrazzjoni ta’ riċerka xjentifika rilevanti (inklużi, pereżempju, studji postgradwatorji/PhD) titqies bħala vantaġġ.

Kwalitajiet personali

| — | Kapaċità eċċellenti li jikkomunikaw b’mod fluwenti u effiċjenti mal-pubbliku, b’mod partikolari permezz tal-midja u magħha, u li jirrappreżentaw lill-Aġenzija f’fora internazzjonali kif ukoll kapaċità eċċellenti li jikkooperaw mal-partijiet ikkonċernati; |
| --- | --- |

—

Kapaċità eċċellenti li jikkomunikaw b’mod fluwenti u effiċjenti mal-pubbliku, b’mod partikolari permezz tal-midja u magħha, u li jirrappreżentaw lill-Aġenzija f’fora internazzjonali kif ukoll kapaċità eċċellenti li jikkooperaw mal-partijiet ikkonċernati;

| — | Impenn lejn it-trattament ugwali, irrispettivament mill-ġeneru, ir-razza jew l-oriġini etnika, ir-reliġjon jew it-twemmin, id-diżabbiltajiet, l-età jew l-orjentazzjoni sesswali. |
| --- | --- |

—

Impenn lejn it-trattament ugwali, irrispettivament mill-ġeneru, ir-razza jew l-oriġini etnika, ir-reliġjon jew it-twemmin, id-diżabbiltajiet, l-età jew l-orjentazzjoni sesswali.

Kundizzjonijiet ta’ ammissjoni (ir-rekwiżiti tal-eliġibbiltà)

Il-kandidati jiġu kkunsidrati biss għall-fażi tal-għażla abbażi tar-rekwiżiti formali li ġejjin, li għandhom jiġu ssodisfati sal-iskadenza għall-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Lawrja jew diploma universitarja: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji kompluti u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew iktar; |
| --- | --- | --- |

—

Lawrja jew diploma universitarja: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji kompluti u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew iktar;

| — | inkella livell ta’ edukazzjoni li jikkorrispondi għal studji universitarji kompluti u ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

—

inkella livell ta’ edukazzjoni li jikkorrispondi għal studji universitarji kompluti u ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

| — | Esperjenza professjonali: il-kandidati jrid ikollhom tal-inqas 15-il sena esperjenza professjonali postgradwatorja (6) f’livell li l-kwalifiki msemmija hawn fuq jagħtu aċċess għalih. Mill-inqas ħames (5) snin minn dik l-esperjenza professjonali trid tkun fil-qasam tal-attivitajiet tal-Aġenzija, jiġifieri fid-Drittijiet Fundamentali jew fid-Drittijiet tal-Bniedem. |
| --- | --- |

—

Esperjenza professjonali: il-kandidati jrid ikollhom tal-inqas 15-il sena esperjenza professjonali postgradwatorja (6) f’livell li l-kwalifiki msemmija hawn fuq jagħtu aċċess għalih. Mill-inqas ħames (5) snin minn dik l-esperjenza professjonali trid tkun fil-qasam tal-attivitajiet tal-Aġenzija, jiġifieri fid-Drittijiet Fundamentali jew fid-Drittijiet tal-Bniedem.

| — | Esperjenza maniġerjali: mill-anqas ħames (5) snin mill-esperjenza professjonali postgradwatorja jridu jkunu nkisbu f’funzjoni maniġerjali ta’ livell għoli (7) f’qasam rilevanti għal din il-kariga. |
| --- | --- |

—

Esperjenza maniġerjali: mill-anqas ħames (5) snin mill-esperjenza professjonali postgradwatorja jridu jkunu nkisbu f’funzjoni maniġerjali ta’ livell għoli (7) f’qasam rilevanti għal din il-kariga.

| — | Lingwi: il-kandidati jrid ikollhom għarfien komplut ta’ waħda mil-lingwi uffiċjali tal-Unjoni Ewropea (8) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien komplut ta’ waħda mil-lingwi uffiċjali tal-Unjoni Ewropea (8) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir f’din il-lingwa l-oħra.

| — | Età massima: il-kandidati jridu jkunu jistgħu jlestu, sal-iskadenza tal-applikazzjoni, il-mandat sħiħ ta’ ħames snin qabel ma jilħqu l-età tal-irtirar. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kundizzjonijiet tal-Impjieg applikabbli għall-Aġenti l-oħra tal-Unjoni Ewropea (9)). |
| --- | --- |

—

Età massima: il-kandidati jridu jkunu jistgħu jlestu, sal-iskadenza tal-applikazzjoni, il-mandat sħiħ ta’ ħames snin qabel ma jilħqu l-età tal-irtirar. Fil-każ tal-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tagħlaq 66 sena (ara l-Artikolu 47 tal-Kundizzjonijiet tal-Impjieg applikabbli għall-Aġenti l-oħra tal-Unjoni Ewropea (9)).

Għażla u ħatra

Id-Direttur jinħatar mill-Bord tat-Tmexxija tal-FRA abbażi ta’ lista preliminari pprovduta mill-Kummissjoni Ewropea.

Sabiex tistabbilixxi din il-lista preliminari, il-Kummissjoni Ewropea torganizza għażla f’konformità mal-proċeduri tal-għażla u tar-reklutaġġ tagħha (ara d-Dokument dwar il-Politika dwar Uffiċjali Għolja (10)).

Bħala parti minn din il-proċedura tal-għażla, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmijin hawn fuq, u li jkunu jistgħu jiġu mistiedna għal intervista mal-bord tal-preselezzjoni.

Wara dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (Consultative Committee on Appointments, CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ evalwazzjoni tal-maniġment immexxi minn konsulenti tar-reklutaġġ esterni. Filwaqt li jqis ir-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista preliminari ta’ kandidati li jikkunsidra idonei biex jeżerċitaw il-funzjoni ta’ Direttur tal-Aġenzija.

Il-kandidati fil-lista preliminari tas-CCA jiġu intervistati mill-Membru/i tal-Kummissjoni responsabbli għad-Direttorat Ġenerali inkarigat mir-relazzjonijiet mal-Aġenzija.

Wara dawn l-intervisti, il-Kummissjoni Ewropea tadotta lista preliminari tal-kandidati l-aktar idonei. L-inklużjoni f’din il-lista preliminari ma tiggarantixxix il-ħatra.

Kandidati minn din il-lista jintalbu jindirizzaw il-korpi kompetenti tal-Kunsill u tal-Kumitati tal-Parlament Ewropew u jwieġbu għal mistoqsijiet. Il-Bord tat-Tmexxija tal-Aġenzija mbagħad jaħtar id-Direttur, filwaqt li jqis l-opinjonijiet u l-ordnijiet ta’ preferenza mogħtija mill-Parlament Ewropew u mill-Kunsill tal-Unjoni Ewropea.

Il-kandidat magħżul jenħtieġ li jkollu, jew ikun f’pożizzjoni li jikseb, ċertifikat validu ta’ approvazzjoni ta’ sigurtà mingħand l-awtorità tas-sigurtà nazzjonali tiegħu. Approvazzjoni ta’ sigurtà tal-persunal hija deċiżjoni amministrattiva b’segwitu għat-tlestija ta’ investigazzjoni ta’ sigurtà mwettqa mill-awtorità nazzjonali kompetenti tas-sigurtà tal-individwu f’konformità mal-liġijiet u r-regolamenti nazzjonali applikabbli tas-sigurtà, u li tiċċertifika li individwu jista’ jingħata aċċess għal informazzjoni klassifikata sa livell speċifikat. (Ta’ min jinnota li l-proċedura meħtieġa biex tinkiseb approvazzjoni ta’ sigurtà tista’ tibda biss b’talba mill-impjegatur, u mhux mill-kandidat individwali).

Sakemm tingħata l-approvazzjoni ta’ sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing legalment meħtieġ mid-Direttorat tas-Sigurtà tal-Kummissjoni Ewropea, il-kandidat ma jkunx jista’ jaċċessa l-Informazzjoni Klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla, u lanqas ma jkun jista’ jattendi xi laqgħa li fiha tkun qed tiġi diskussa tali IKUE.

Diversità u inklużjoni

L-Aġenzija tirrikonoxxi li bilanċ tajjeb bejn ix-xogħol u l-ħajja privata huwa fattur motivazzjonali importanti għal ħafna persuni u li x-xogħol flessibbli huwa dejjem aktar mistenni li jkun parti minn ambjent tax-xogħol modern. Bħala impjegatur, l-Aġenzija hija impenjata li tiżgura l-ugwaljanza bejn il-ġeneri u li tipprevjeni d-diskriminazzjoni għal kwalunkwe raġuni. Hija tilqa’ b’mod attiv l-applikazzjonijiet mill-kandidati kwalifikati kollha minn ambjenti diversi, minn fost il-kapaċitajiet kollha u mill-bażi ġeografika l-aktar wiesgħa possibbli fost l-Istati Membri tal-UE. Sabiex tippromwovi l-ugwaljanza bejn il-ġeneri, l-Aġenzija tinkoraġġixxi applikazzjonijiet b’mod partikolari min-nisa. Tista’ tingħata assistenza lil persuni b’diżabbiltà matul il-proċedura ta’ reklutaġġ. Għal aktar informazzjoni, ibgħat email lil JUST-HR-CORRESPONDENT@ec.europa.eu

Kundizzjonijiet tal-impjieg

Is-salarji u l-kundizzjonijiet tal-impjieg huma stabbiliti fil-Kundizzjonijiet tal-Impjieg applikabbli għall-Aġenti l-Oħra tal-Unjoni Ewropea.

Il-kandidat li jintgħażel jiġi reklutat mill-FRA bħala Aġent Temporanju fil-grad AD 14 (11). Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 fi ħdan dak il-grad.

Il-kandidat jiġi maħtur għal mandat inizjali ta’ ħames (5) snin, li possibbilment jista’ jiġi estiż għal massimu ta’ ħames (5) snin skont ir-Regolament li jistabbilixxi l-Aġenzija kif applikabbli fiż-żmien tal-ħatra.

L-applikanti jenħtieġ li jinnotaw ir-rekwiżit skont il-Kundizzjonijiet tal-Impjieg applikabbli għall-Aġenti l-Oħra tal-Unjoni Ewropea għall-persunal il-ġdid kollu li jtemm b’suċċess perjodu ta’ prova ta’ disa’ xhur.

Il-post tal-impjieg huwa Vjenna, l-Awstrija.

Il-kariga hija disponibbli mis-16 ta’ Diċembru 2023.

Informazzjoni importanti għall-kandidati

Infakkru l-kandidati li x-xogħol tal-bordijiet tal-għażla huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom, u dan lanqas ma jista’ jsir f’isimhom minn xi ħadd ieħor. Kwalunkwe mistoqsija trid tiġi indirizzata lis-segretarjat tal-bord rilevanti.

Protezzjoni tad-data personali

Il-Kummissjoni tiżgura li d-data personali tal-kandidati tiġi pproċessata kif meħtieġ mir-Regolament (UE) 2018/1725 tal-Parlament Ewropew u tal-Kunsill (12). Dan japplika b’mod partikolari għall-kunfidenzjalità u għas-sigurtà ta’ tali data.

Indipendenza u dikjarazzjoni tal-interessi

Qabel jibda jaqdi dmirijietu, id-Direttur jintalab jagħmel dikjarazzjoni ta’ impenn li jaġixxi b’mod indipendenti fl-interess pubbliku u li jiddikjara kwalunkwe interess li jista’ jitqies bħala li jippreġudika l-indipendenza tiegħu.

Proċedura ta’ applikazzjoni

Qabel tibgħat l-applikazzjoni tiegħek, għandek tivverifika b’attenzjoni jekk tissodisfax ir-rekwiżiti ta’ eliġibbiltà kollha (“Kundizzjonijiet ta’ ammissjoni”), partikolarment fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti ta’ eliġibbiltà, ikun ifisser li tiġi eskluż awtomatikament mill-proċedura tal-għażla.

Jekk tixtieq tapplika, trid tirreġistra permezz tal-Internet fis-sit web li ġej u ssegwi l-istruzzjonijiet dwar id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan jintuża biex tiġi kkonfermata r-reġistrazzjoni tiegħek kif ukoll biex jinżamm kuntatt miegħek matul l-istadji differenti tal-proċedura. Għaldaqstant, nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-posta elettronika tiegħek.

Sabiex timla l-applikazzjoni tiegħek, trid ittella’ CV f’format PDF, preferibbilment fil-format tas-CV tal-Europass (13), u timla, online, ittra ta’ motivazzjoni (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Huwa fl-interess tiegħek li tiżgura li l-applikazzjoni tiegħek tkun preċiża, dettaljata u veritiera.

Ladarba tkun lestejt ir-reġistrazzjoni online tiegħek, tirċievi ittra elettronika li tikkonferma li l-applikazzjoni tiegħek tkun ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Ta’ min jinnota li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

L-applikazzjonijiet li jintbagħtu bil-posta elettronika ma jiġux aċċettati. Jekk tkun teħtieġ iktar informazzjoni u/jew tiltaqa’ ma’ problemi tekniċi, jekk jogħġbok ibgħat ittra elettronika lil: HR-MANAGEMENT-ONLINE@ec.europa.eu

Hija r-responsabbiltà tiegħek li timla r-reġistrazzjoni online fil-ħin. Nagħtuk parir li ma tħallix għall-aħħar jiem biex tapplika, billi traffiku qawwi tal-Internet jew problema fil-konnessjoni tal-Internet tiegħek jistgħu jwasslu biex ir-reġistrazzjoni online tiegħek tiġi tterminata qabel ma tlestiha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ ddaħħal iktar data. Ir-reġistrazzjonijiet li jaslu tard ma jiġux aċċettati.

Data tal-għeluq

Id-data tal-għeluq għar-reġistrazzjoni hija l-14 ta’ Marzu 2023, f’nofsinhar ħin ta’ Brussell, u wara din id-data ma jkunx iktar possibbli li tirreġistra.

---

(1)  Ir-Regolament tal-Kunsill (KE) Nru 168/2007 tal-15 ta’ Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (ĠU L 53, 22.2.2007, p. 1) kif emendat bir-Regolament tal-Kunsill (UE) 2022/555 (ĠU L 108, 7.4.2022, p. 1).

(2)  https://fra.europa.eu/mt/publication/2022/fundamental-rights-report-2022

(3)  https://fra.europa.eu/mt/publication/2022/handbook-european-law-child-rights

(4)  bħall-Artikoli 33 sa 42 tar-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (ĠU L 357, 31.12.2002, p. 72).

(5)  Il-lingwi ta’ ħidma tal-Bord tat-Tmexxija huma l-Ingliż u l-Franċiż, ara: https://fra.europa.eu/sites/default/files/mb-decision-2009_3_en_-mb_language_regime.pdf

(6)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta definita bħala ħidma reali u ġenwina, bi ħlas u bħala impjegat (kwalunkwe tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwal iċċertifikat ta’ sigħat full-time maħduma. Il-liv tal-maternità/tal-ġenituri/għall-adozzjoni jitqies jekk ikun fil-qafas ta’ kuntratt ta’ xogħol. Il-PhDs jiġu assimilati mal-esperjenza professjonali, anki meta ma jkunux bi ħlas, iżda għal perjodu ta’ żmien massimu ta’ tliet snin, dment li l-PhD ikun tlesta b’suċċess. Perjodu partikolari jista’ jingħadd darba biss.

(7)  Għas-snin kollha li matulhom tkun inkisbet l-esperjenza maniġerjali, jenħtieġ li l-kandidati jindikaw b’mod ċar fil-curriculum vitae tagħhom: (1) it-titolu u r-rwol tal-karigi maniġerjali li kellhom; (2) l-għadd ta’ persunal taħt ir-responsabbiltà tagħhom f’dawn il-karigi; (3) id-daqs tal-baġits ġestiti; (4) l-għadd ta’ livelli ġerarkiċi superjuri u inferjuri; u (5) l-għadd ta’ kollegi fl-istess livell.

(8)  https://eur-lex.europa.eu/legal-content/MT/TXT/?uri=CELEX%3A01958R0001-20130701

(9)  https://eur-lex.europa.eu/legal-content/MT/TXT/?uri=CELEX%3A01962R0031-20140701

(10)  https://commission.europa.eu/jobs-european-commission/job-opportunities/managers-european-commission_en (jeżisti bl-Ingliż biss).

(11)  Il-koeffiċjent ta’ korrezzjoni applikabbli għar-remunerazzjoni u għall-pensjonijiet tal-uffiċjali u ta’ aġenti oħra tal-Unjoni Ewropea għall-Awstrija huwa stabbilit għal 108,3 % mill-1 ta’ Jannar 2022. Dan il-koeffiċjent huwa suġġett għal reviżjoni annwali.

(12)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

(13)  Tista’ ssib informazzjoni dwar kif toħloq l-Europass CV tiegħek online hawnhekk: https://europa.eu/europass/mt/create-europass-cv

---